Geen beurtkrag Vrydag verwag | Netwerk24
Deur Hanlie Stadler 28 Februarie 2020 08:13
Noodreserwes help om die land se ligte aan te hou, sê Eskom Vrydagoggend in ’n verklaring.
Die nutsmaatskappy voorsien nie dat beurtkrag Vrydag ingestel gaan word nie, maar die risiko daarvan het wel gestyg. Dit sal Vrydag die sesde dag sonder beurtkrag maak nadat ’n paar dae van fase 2-beurtkrag verlede Saterdagaand opgeskort is.
Altesame 10 755 MW se opwekkingsvermoë was om 07:15 weens onbeplande onderbrekings van die netwerk af en 5 567 MW weens beplande instandhouding. Dit bring die totaal op 16 322 MW te staan – uitermate hoë vlakke wat al vantevore beurtkrag tot selfs fase 6 tot gevolg gehad het.
Eskom gee nog geen aanduiding van of beurtkrag die naweek verwag kan word nie.
Meer as 16 000 MW se krag is tans van lyn af. Foto: Getty Images
Duisende treinpendelaars gestrand toe Eskom krag sny